

PROJEKTS uz 08.05.2025.

vēlamais datums izskatīšanai: [FK] 21.05.2025.

domē: 29.05.2025.

sagatavotājs: Guna Cielava

ziņotājs: Edvīns Šēpers

LĒMUMS

Ādažos, Ādažu novadā

2025. gada 29. maijā **Nr.**«DOKREGNUMURS»

**Par dzīvokļa īpašuma Kauguru ielā 10-8, Baltezerā, izsoles rezultātu apstiprināšanu**

Ādažu novada pašvaldības dome izskatīja elektronisko izsoļu vietnē <https://izsoles.ta.gov.lv> 29.04.2025. sagatavotu aktu Nr. 4046673/0/2025-AKT (turpmāk – Akts) par pašvaldības nekustamā īpašuma Kauguru ielā 10-8, Baltezerā, Ādažu pagastā, Ādažu novadā, kadastra numurs 8044 900 2375 (turpmāk - Īpašums), kas sastāv no - dzīvokļa Nr. 8 (platība 43,3 m2) un 427/3657 domājamās daļas no daudzdzīvokļu mājas (kadastra apzīmējums 8044 013 0277 001), zemes (kadastra apzīmējums 8044 013 0277) un palīgēkas (kadastra apzīmējums 8044 013 0277 002), pārdošanu izsolē ar augšupejošu soli. Akts apstiprināts Pašvaldības mantas iznomāšanas un atsavināšanas komisijas (turpmāk – Komisija) 29.04.2025. sēdē (prot. Nr. ĀNP/1-7-14-2/25/13).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Īpašums tika nodots atsavināšanai ar domes 27.12.2024. lēmumu Nr. 504 “Par pašvaldības dzīvokļa īpašuma atsavināšanu Kauguru ielā 10-8, Baltezerā”.
2. Īpašuma tirgus novērtējumu veica sertificēts vērtētājs SIA “Latio” (reģistrācijas Nr. 41703000843) un tā tirgus vērtība vērtēšanas dienā 28.01.2025. noteikta 31 423,00 eiro.
3. Ar Domes 27.02.2025. lēmumu Nr. 71 “Par dzīvokļa īpašuma Kauguru ielā 10-8, Baltezerā, nosacītās cenas apstiprināšanu” Īpašumam izsoles sākumcena noteikta 31 423 *euro* (trīsdesmit viens tūkstotis četri simti divdesmit trīs eiro).
4. Īpašuma izsoles noteikumi Nr. ĀNP/1-7-14-1/25/8 (turpmāk – Izsoles noteikumi) tika apstiprināti ar Komisijas 20.03.2024. lēmumu (prot. Nr. 25/7).
5. Sludinājums par Īpašuma izsoli, tai skaitā, Publiskas personas mantas atsavināšanas likuma 12. pantā paredzētā informācija, 20.03.2025. tika publicēta pašvaldības tīmekļvietnē [www.adazunovads.lv](http://www.adazunovads.lv) un 27.03.2025. – izdevumā "Latvijas Vēstnesis" (oficiālās publikācijas [Nr. OP 2025/61.IZ19](https://www.vestnesis.lv/op/2025/61.IZ19?search=on)), kā arī paziņojums par izsoli tika izlikts labi redzamā vietā pie Īpašuma.
6. Īpašuma elektroniskā izsole sākās 28.03.2025. plkst. 13.00 un noslēdzās 28.04.2025. plkst. 13.00. No Akta izriet, ka izsolei bija autorizēti divi dalībnieki un [..] ar 2. soli nosolīja augstāko cenu, un, atbilstoši Izsoles noteikumu 6.2. punktam, viņš atzīstams par izsoles uzvarētāju, iegūstot tiesības slēgt Īpašuma pirkuma līgumu ar tūlītēju samaksu par summu 32 423,00 *euro* (trīsdesmit divi tūkstoši četri simti divdesmit trīs eiro).
7. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Īpašuma pārdošanu izsolē ir apstiprināts ar Komisijas 29.04.2025. lēmumu (prot. Nr. ĀNP/1-7-14-2/25/13).
8. Saskaņā ar Izsoles noteikumu 6.2. punktu izsoles uzvarētājs 08.05.2024. pašvaldības kredītiestādes kontā ir samaksājis pirkuma summu 29 280,70 *euro*, tas ir, starpību starp par Īpašumu nosolīto cenu (32 423,00 *euro*) un pirms izsoles iemaksāto nodrošinājuma summu (3 142,30 *euro*).
9. Publiskas personas mantas atsavināšanas likums nosaka:
   1. 30. panta pirmā daļa - piedāvātā augstākā summa jāsamaksā par nosolīto nekustamo īpašumu divu nedēļu laikā no izsoles dienas, ja izsoles noteikumi neparedz citu termiņu; iemaksātā nodrošinājuma ([16. pants](http://likumi.lv/doc.php?id=68490#p16)) summa tiek ieskaitīta pirkuma summā;
   2. 34. panta otrā daļa - institūcija, kas organizē mantas atsavināšanu ([9. pants](http://likumi.lv/doc.php?id=68490#p9)), izsoles rezultātus apstiprina ne vēlāk kā 30 dienu laikā pēc [30. pantā](http://likumi.lv/doc.php?id=68490#p30) paredzēto maksājumu nokārtošanas;
   3. 36. panta pirmā daļa – publiskas personas mantas nosolītājs 30 dienu laikā pēc izsoles rezultātu apstiprināšanas paraksta pirkuma līgumu. Nekustamā īpašuma pirkuma līgumu atvasinātas publiskas personas vārdā paraksta lēmējinstitūcijas vadītājs.

Dome secina, ka 28.04.2025. noslēgušās Īpašuma izsoles rezultāti ir apstiprināmi.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 30. panta pirmo daļu, 34. panta otro daļu un 36. panta pirmo daļu, Izsoles noteikumu 6.2., 6.8. un 6.9. apakšpunktu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības mantas - nekustamā īpašuma ar kadastra numuru 8044 900 2375, kas atrodas Kauguru ielā 10-8, Baltezerā, Ādažu pag., Ādažu nov., 28.04.2025. noslēgušās izsoles ar augšupejošu soli rezultātus saskaņā ar aktu par nekustamā īpašuma pārdošanu izsolē Nr. 4046673/0/2025-AKT. Akts 29.04.2025. sagatavots elektronisko izsoļu vietnē  [https://izsoles.ta.gov.lv](%20https://izsoles.ta.gov.lv).
2. Slēgt pirkuma līgumu par 1. punktā noteikto nekustamo īpašumu ar [..], par pirkuma summu 32 423,00 *euro* (trīsdesmit divi tūkstoši četri simti divdesmit trīs eiro, 00 centi).
3. Pašvaldības mantas iznomāšanas un atsavināšanas komisijai 2 (divu) darbadienu laikā pēc izsoles rezultātu apstiprināšanas publicēt pašvaldības tīmekļvietnē [www.adazunovads.lv](http://www.adazunovads.lv) 1. punktā norādīto informāciju un 10 (desmit) darbdienu laikā uzaicināt [..] noslēgt Īpašuma pirkuma līgumu.
4. Pašvaldības Centrālās pārvaldes Juridiskajai un iepirkumu nodaļai trīs nedēļu laikā pēc šī lēmuma pieņemšanas sagatavot parakstīšanai 2. punktā noteikto līgumu.
5. Pašvaldības izpilddirektora vietniecei nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

NĪN, JIN, GRN, IDRV, Pašvaldības mantas iznomāšanas un atsavināšanas komisijai, [[..]](mailto:l_rolands@tvnet.lv) - @

*Cielava, 27343916*